open-index/open-wikipedia-markdown huggingface dataset:
Раніца (газэта)

«**Ра́ніца**» — газэта для дзяцей школьнага ўзросту і падлеткаў.

## Гісторыя
Выдавалася з кастрычніка 1929 году ў Менску штотыднёва на беларускай мове. Першапачаткова называлася «Піянер Беларусі», з 1993 году — сучасная назва. Асьвятляе пытаньні гісторыі Беларусі, адраджэньня нацыянальнай культуры; патрыятычнага, працоўнага, фізычнага, эстэтычнага выхаваньня дзяцей і падлеткаў, расказвае пра дзейнасьць дзіцячых згуртаваньняў і арганізацыяў у школах і дзіцячых установах рэспублікі.

## Сучаснасьць
У кастрычніку 2011 году стала вядома, што газэта з наступнага году спыняе сваё існаваньне і будзе выходзіць у якасьці дадатку да «Настаўніцкай газеты».

## Вонкавыя спасылкі
* Сайт газэты «Раніца»

Катэгорыя:Беларускія газэты
Катэгорыя:Газэты на беларускай мове
Мілан Пэтржэла

**Мілан Пэтржэла** (;  19 чэрвеня 1983 году, Прага, Чэхаславаччына) — чэскі футбаліст, паўабаронца клюбу «Славацка» і былы гулец нацыянальнай зборнай Чэхіі.

## Кар’ера
### Клюбная
Мілан зьяўляецца выхаванцам клюбу «Дрновіцэ». У 2003—2006 гадох выступаў за клюб «Славацка». У 2006 годзе перайшоў у праскую «Спарту» й адразу быў аддадзены ў арэнду ў «Ябланец», зь якім дайшоў да фіналу Кубка Чэхіі. У сэзоне 2007—2008 гадоў Пэтржэла правёў за «Спарту» толькі адзін матч й па заканчэньні сэзону расстаўся з камандай, стаўшы гульцом клюбу «Вікторыя» з Пльзені. У сэзоне 2009—2010 гадоў Мілан Пэтржэла зноўку гуляў у фінале Кубка Чэхіі й спрыяў перамозе «Вікторыі» (2:1), адкрыўшы лік у матчы. У наступным сэзоне паўабаронца у складзе «Вікторыі» стаў чэмпіёнам Чэхіі. 4 ліпеня 2012 году Пэтржэла падпісаў трохгадовы кантракт зь нямецкім клюбам «Аўгсбург». Пасьля няўдалага сэзону ў табары клюбу «Аўгсбург» Мілан вярнуўся ў родную «Вікторыю».

### Міжнародная
За нацыянальную зборную Чэхіі Пэтржэла дэбютаваў 12 кастрычніка 2010 году ў выязным матчы адборачнага турніру да чэмпіянату Эўропы 2012 году супраць зборнай Ліхтэнштайну. У далейшым у рамках адборачнага турніру паўабаронца згуляў яшчэ толькі адзіны матч на выезьдзе супраць зборнай Шатляндыі, аднак быў уключаны ў заяўку зборнай для ўдзелу ў чэмпіянаце Эўропы.

## Дасягненьні
**«Вікторыя»**:
* Чэмпіён Чэхіі: 2011, 2015, 2016, 2018
* Уладальнік Кубка Чэхіі: 2010

**«Славацка»**:
* Уладальнік Кубка Чэхіі: 2022

## Крыніцы

## Вонкавыя спасылкі
* 
* 
* Статыстыка на сайце National Football Teams

Катэгорыя:Чэскія футбалісты
Томаш Пэкгарт

**То́маш Пэ́кгарт** (;  26 траўня 1989 году, Сушыцы, Чэхаславаччына) — чэскі футбаліст, нападнік клюбу «Дукла» і нацыянальнай зборнай Чэхіі.

## Кар’ера
### Клюбная
Ураджэнец гораду Сушыцэ, Пэкгарт навучаўся футболу ў школе гарадзкой каманды «Сушыцэ», а таксама выступаў за клюб «Клатавы». У 2003 годзе ён паступіў у акадэмію праскай «Славіі», у якой навучаўся да 2006 году. Летам 2006 году ён адправіўся ў Ангельшчыну на стажыроўку ў акадэмію каманды «Тотэнгэм Готспур». За каманду акадэміі Томаш правёў 20 гульняў, забіўшы 19 мячоў. У рэзэрвовай камандзе ён правёў 12 гульняў, але з-за траўмы выбыў з ладу. Адзін зь ягоных галоў стаў пераможным у матчы супраць «Лянсу» ў лістападзе 2006 году.

У жніўні 2008 году Пэкгарт падпісаў кантракт з «Саўтгэмптанам», клюбам з Футбольнай лігі Ангельшчыны. Паводле гэтай дамовы, аднак, гулец выступаў на правах арэнды да студзеня 2009 году. 14 верасьня 2008 году Томаш дэбютаваў у складзе «Саўтгэмптану», выйшаўшы на замену ў матчы супраць «Кўінз Парк Рэйнджарз», які ягоная каманда прайграла зь лікам 4:1. Першы гол ён забіў у гульні супраць «Іпсўіч Таўн», давёўшы выніковы лік да 2:2. У склад «шпораў» ён вярнуўся ў студзені 2009 году й зноўку на правах арэнды адправіўся гуляць у іншы клюб, на гэты раз у родную «Славію», падпісаўшы зь ёй кантракт тэрмінам на год у самы апошні дзень трансфэрнага вакна.

12 студзеня 2010 году клюб «Баўміт» падпісаў кантракт з Томашам на тры з паловай гады. Сума, выплачаная за пераход гульца, не выдавалася. Праз паўгоду Томаш адправіўся ў «Спарту» на правах арэнды.

З 1 ліпеня 2011 году Томаш зьяўляўся гульцом нямецкага клюбу «Нюрнбэрг». 28 жніўня 2014 году гулец падпісаў трохгадовы кантракт зь нямецкім клюбам «Інгальштат-04», які выступае ў Бундэсьлізе 2.

### Міжнародная
Дэбютаваў у нацыянальнай зборнай Чэхіі 22 траўня ў гульні супраць зборнай Турэччыны.

## Дасягненьні
**АЕК**:
* Уладальнік Кубка Грэцыі: 2016

**«Гапаэль»**:
* Чэмпіён Ізраілю: 2018

**«Легія»**:
* Чэмпіён Польшчы: 2020, 2021
* Уладальнік Кубка Польшчы: 2023, 2025
* Уладальнік Супэркубка Польшчы: 2023

## Крыніцы

## Вонкавыя спасылкі
* Афіцыйны сайт
* Профіль на афіцыйным сайце «Тотэнгэм Готспур»
* Профіль на сайце iDNES.cz

Катэгорыя:Чэскія футбалісты
Уладзімер Дарыда

**Уладзімер Дарыда** (;  8 жніўня 1990 году, Сокалаў, Чэхаславаччына) — чэскі футбаліст, паўабаронца клюбу «Градэц Кралавэ»  і колішні гулец нацыянальнай зборнай Чэхіі.

## Кар’ера
### Клюбная
Уладзімер зьяўляецца выхаванцам клюбу «Вікторыя» (Пльзень), пасьля сэзоннай арэнды ў «Баніку» з Сокалава вярнуўся ў родны клюб. 16 лютага 2012 году забіў свой ​​першы гол у Лізе Эўропы нямецкаму клюбу «Шальке-04», матч скончыўся зь лікам 1:1. Улетку 2013 году дапоўніў шэрагі нямецкага клюбу «Фрайбург», які пасьля пасьпяховага сэзону страціў некалькі сваіх лідэраў. Доўгі час быў футбалістам «Гэрты». Дарыда падпісаў кантракт з «Арысам» у сьнежні 2022 году, 23 траўня 2025 году прыяднаўся да «Градэц Кралавэ» паводле ўмоваў аднагадовага кантракту.

### Міжнародная
28 траўня 2012 году было абвешчана, што Дарыда будзе ўключаны ў склад нацыянальнай зборнай Чэхіі на чэмпіянат Эўропы 2012 году, як замену атрымаўшаму траўму абаронцы Даніеля Пудзілу.

## Дасягненьні
**«Вікторыя»**:
* Чэмпіён Чэхіі: 2011, 2013
* Уладальнік кубка Чэхіі: 2010
* Уладальнік Супэркубка Чэхіі: 2011

## Крыніцы

## Вонкавыя спасылкі
* Профіль на сайце transfermarkt.co.uk
* Профіль на сайце iDNES.cz

Катэгорыя:Чэскія футбалісты
Бакланы

**Бакланы** () — род птушак сямейства бакланавых.

Шырока распаўсюджаныя па ўсім сьвеце з вялікай біялагічнай разнастайнасцю ў трапічным і ўмераным клімаце. Насяляюць марскія узбярэжжы кантынентаў і выспаў, селяцца таксама па берагах рэк, азёр, на забалочаных тэрыторыях.

Сілкуюцца ў асноўным рыбай (мойва, анчоўсы, селядзец, сардзіны), але могуць ўжываць у ежу малюскаў, ракападобных і галавоногіх. Бакланы, якія жывуць на выспах, сілкуюцца рыбай, жабамі, воднымі насякомымі, марскімі змеямі і чарапахамі.

Катэгорыя:Роды птушак
Карзуноўскі сельсавет

**Карзуно́ўскі сельсаве́т** — былая адміністрацыйна-тэрытарыяльная адзінка ў складзе Рудзенскага раёну Менскай вобласьці. Адміністрацыйны цэнтар — вёска Карзуны.

## Гісторыя
20 жніўня 1924 году створаны ў складзе Сьмілавіцкага раёну Менскай акругі. 8 ліпеня 1931 году раён скасаваны, сельсавет далучаны да Пухавіцкага раёну. 12 сакавіка 1935 году сельсавет далучаны да Рудзенскага раёну. 6 ліпеня 1935 году раён перайменаваны ў Сьмілавіцкі, які з 11 лютага 1938 году атрымаў ранейшую назву.

16 ліпеня 1954 году сельсавет скасаваны, населеныя пункты перададзены Сьмілавіцкаму сельсавету.

## Літаратура
*  С. 126, 367

Катэгорыя:Былыя сельсаветы Рудзенскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1954 годзе
Катэгорыя:Былыя сельсаветы Сьмілавіцкага раёну
Томаш Нэцыд

**То́маш Нэ́цыд** (;  13 жніўня 1989 году, Прага, Чэхаславаччына) — чэскі футбаліст, нападнік клюбу «Славія Б». Былы гулец нацыянальнай зборнай Чэхіі.

## Кар’ера
### Клюбная
За «Славію» дэбютаваў у верасьні 2006 году, ва ўзросьце 17 гадоў. Празь месяц пасьля дэбюту забіў свой ​​першы гол. У 2008 годзе згуляў свой ​​першы матч у Лізе чэмпіёнаў і ў гэтым жа годзе стаў чэмпіёнам Чэхіі. У 2008 годзе на правах арэнды перайшоў у клюб «Ябланец 97». За клуб правёў 13 матчаў, забіў 5 галоў. Пасьля вяртаньня з арэнды ў першым жа матчы забіў гол. Усяго ў 2008 годзе за «Славію» Томаш правёў 16 матчаў, у якіх забіў 11 галоў. У жніўні 2008 году ЦСКА выкупіў кантракт Томаша ў праскай «Славіі». Паколькі трансфэрнае вакно ўжо было зачынена, клюбы дасягнулі дамоўленасьці аб тым, што футбаліст да канца 2008 году працягне выступаць за свой ранейшы клюб, а ў студзені 2009 году далучыцца да ЦСКА. Свой ​​першы матч за ЦСКА згуляў 7 сакавіка 2009 году ў розыгрышы Супэркубка Расеі 2009 году, дзе ён выйшаў на замену на 78-й хвіліне й забіў пераможны гол для сваёй каманды ў дадатковы час на 113-й хвіліне.

### Міжнародная
19 лістапада 2008 году дэбютаваў у нацыянальнай зборнай Чэхіі ў матчы адборачнага турніру да чэмпіянату сьвету 2010 году супраць зборнай Сан-Марына, гульня праходзіла на выезьдзе для чэскіх гульцоў. Нэцыд на 66-й хвіліне замяніў Марціна Фэніна й на 83-й забіў свой ​​першы гол за нацыянальную зборную, матч скончыўся зь лікам 3:0.

## Дасягненьні
**«Славія»**:
* Чэмпіён Чэхіі: 2008, 2009
* Уладальнік Кубка Чэхіі: 2018

**ЦСКА**:
* Чэмпіён Расеі: 2013
* Уладальнік Кубка Расеі: 2009, 2011
* Уладальнік Супэркубка Расеі: 2009, 2013

**«Зволе»**:
* Уладальнік Кубка Нідэрляндаў: 2014

## Крыніцы

## Вонкавыя спасылкі
* Профіль на афіцыйным сайце ЦСКА
* Профіль на сайце transfermarkt.de
* Статыстыка на сайце National Football Teams

Катэгорыя:Чэскія футбалісты
Рудзенскі сельсавет

**Ру́дзенскі сельсаве́т** (у 1938—2013 гадах — *Ру́дзенскі пасялковы савет*) — адміністрацыйна-тэрытарыяльная адзінка ў складзе Пухавіцкага раёну Менскай вобласьці. Адміністрацыйны цэнтар — мястэчка Рудзенск.

## Гісторыя
20 жніўня 1924 году створаны ў складзе Сьмілавіцкага раёну Менскай акругі.

8 ліпеня 1931 году раён скасаваны, сельсавет далучаны да Пухавіцкага раёну. 12 лютага 1935 году сельсавет далучаны да навастворанага Рудзенскага раёну. 6 ліпеня 1935 году раён перайменаваны ў Сьмілавіцкі, які з 11 лютага 1938 году атрымаў ранейшую назву.

27 верасьня 1938 году сельсавет рэарганізаваны ў пасялковы савет. 20 студзеня 1960 году раён скасаваны, пасялковы савет далучаны да Пухавіцкага раёну.

На 1 студзеня 1974 году ў складзе пассавету 9 населеных пунктаў. 31 сакавіка 1977 году ў адміністрацыйнае падпарадкаваньне Рудзенскага пассавету з Цітвянскага сельсавету перададзены 7 населеных пунктаў (пасёлкі Бор, Бярозаўка, Васількі, Доўгі, вёскі Варонічы, Русаковічы, Цітва).

28 траўня 2013 году пасялковы савет рэарганізаваны ў сельсавет.

## Крыніцы

## Літаратура
*  С. 126, 367


Катэгорыя:Адміністрацыйна-тэрытарыяльны падзел Пухавіцкага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1924 годзе
Сьпіс аб’ектаў Сусьветнай спадчыны ЮНЭСКО ў Польшчы

**Сьпіс [[Сусьветная спадчына ЮНЭСКО|Сусьветнай спадчыны ЮНЭСКО]] ў [[Польшча|Польскай Рэспубліцы]]** складаецца з 14 аб’ектаў (на 2013 рок), што складае 1,43% ад агульнае колькасьці (981 на 2013). 13 аб’ектаў уключаныя ў сьпіс з культурных крытэраў, прычым два зь іх прызнаныя шэдэўрамі чалавечага генію (крытэр i), а яшчэ 1 аб’ект улучаны па прыродных крытэрах і прызнаны прыродным фэномэнам выключнай прыгажосьці і эстэтычнай важнасьці (крытэр vii).

Акрамя гэтага, па стане на 2012 рок, яшчэ 5 аб’ектаў на тэрыторыі Польшчы знаходзяцца ў ліку кандыдатаў на ўключэньне ў сьпіс сусьветнай спадчыны. Польская Народная Рэспубліка ратыфікавала Канвэнцыю пра ахову сусьветнай культурнай і прыроднай спадчыны 29 чэрвеня 1976 року. Першыя два аб’екты былі занесеныя ў сьпіс у 1978 року на 2-й сэсіі Камітэту Сусьветнай спадчыны ЮНЭСКО.

## Сьпіс
У дадзенай табліцы аб’екты разьмешчаныя ў парадку іх даданьня ў сьпіс Сусьветнай спадчыны ЮНЭСКО.

## Кандыдаты ў сьпіс
У табліцы аб’екты разьмешчаныя ў парадку іх даданьня ў сьпіс кандыдатаў. У дадзеным сьпісе зьмешчаныя аб’екты, прапанаваныя ўрадам Польшчы ў якасьці кандыдатаў на ўлучэньне ў сьпіс Сусьветнай спадчыны.

## Глядзіце таксама
* Турызм у Польшчы
* Сьпіс аб’ектаў Сусьветнай спадчыны ЮНЭСКО ў Эўропе

## Крыніцы і заўвагі

## Вонкавыя спасылкі
* Польшча на UNESCO World Heritage Centre
* Польскі камітэт ЮНЭСКО


Польшча
Басыліс Тарасыдыс

**Басыліс Тарасыдыс** (;  10 чэрвеня 1985 году, Ксанці, Грэцыя) — былы грэцкі футбаліст, абаронца. Гулец нацыянальнай зборнай Грэцыі.

## Кар’ера
### Клюбная
Прафэсійную кар’еру распачаў у 2002 годзе ў родным горадзе ў клюбе «Ксанці». У студзені 2007 году перайшоў у «Алімпіякос», і амаль адразу, 21 студзеня, забіў свой ​​першы гол у складзе «Алімпіякосу» ў матчы супраць клюбу ПАОК 21 студзеня 2007 году.

### Міжнародная
З 2007 году гуляе ў складзе нацыянальнай зборнай Грэцыі.

## Дасягненьні
**«Алімпіякос»**:
* Чэмпіён Грэцыі: 2007, 2008, 2009, 2011, 2012, 2020
* Уладальнік Кубка Грэцыі: 2008, 2009, 2012, 2020
* Уладальнік Супэркубка Грэцыі: 2007

## Крыніцы

## Вонкавыя спасылкі
* Статыстыка на сайце National Football Teams
* 

Катэгорыя:Грэцкія футбалісты
Грыгорыс Макас

**Грыгорыс Макас** (;  18 студзеня 1987 году, Атэны, Грэцыя) — колішні грэцкі футбаліст, паўабаронца. Таксама былы гулец нацыянальнай зборнай Грэцыі.

## Кар’ера
### «Паніёніс»
Грыгорыс зьяўляецца выхаванцам футбольнай школы клюбу «Паніёніяс». Дарослую футбольную кар’еру пачаў у 2003 годзе ў асноўным складзе таго ж клюбу, у якім правёў шэсьць сэзонаў, прыняўшы ўдзел у 130 матчах чэмпіянату. Большасьць часу, праведзенага ў складзе «Паніёніясу», Макас быў асноўным гульцом каманды.

### АЕК
Да складу клюбу АЕК далучыўся ў 2009 годзе. У новым клюбе таксама паступова стаў асноўным гульцом паўабароны каманды.

### «Мюнхэн-1860»
9 ліпеня 2012 году Макас падпісаў на 2 гады кантракт зь нямецкім клюбам «Мюнхэн-1860». Сума трансфэру, як лічыцца, склала 465 тысячаў эўра.

### «Анартосіс»
5 ліпеня 2013 году Грыгорыс падпісаў двухгадовы кантракт з клюбам «Анартосіс».

## Міжнародная кар’ера
Макас быў прызваны ў склад зборнай Грэцыі 1 лютага 2008 году й дэбютаваў 5 лютага 2008 году ў таварыскім матчы супраць зборнай Чэхіі, сваю другую гульню за нацыянальную зборную правёў 19 траўня 2008 году ў гульні супраць зборнай Кіпру.

## Дасягненьні
**АЕК**:
* Уладальнік Кубка Грэцыі: 2011

## Крыніцы

## Вонкавыя спасылкі
* Профіль на афіцыйным сайце АЕК Атэны
* Статыстыка на сайце National Football Teams
* Профіль на сайце footballdatabase.eu

Катэгорыя:Грэцкія футбалісты
Хасэ Алебас

**Ёсіф «Хасэ» Алебас** (, ;  27 чэрвеня 1984 году, Ашафэнбург, Нямеччына) — колішні грэцкі футбаліст уругвайскага паходжаньня, абаронца. Былы гулец нацыянальнай зборнай Грэцыі.

## Кар’ера
### Раньнія гады
Хасэ зьяўляецца ўраджэнцам нямецкага гораду Ашафэнбург, ён навучаўся футболу ў школах аматарскіх клюбаў Нямеччыны. У 2002 годзе быў прыняты ў акадэмію «Мюнхэну-1860», выступаў у асноўным і рэзэрвовым складах каманды ня толькі на пазыцыі левага абаронцы, але й нават на пазыцыі нападніка.

### «Алімпіякос»
Эвальд Лінэн, настаўнік Алебаса, перайшоў разам са сваім выхаванцам у грэцкі «Алімпіякос» у 2010 годзе пасьля разрыву кантракту зь «Мюнхэнам-1860». За Алебаса грэкі заплацілі паўмільёну эўра плюс 200 тысячаў эўра авансу. Гулец падпісаў кантракт з клюбам на тры гады, абавязваючыся атрымліваць штогод ня менш за 200 тысяч эўра з надбаўкай у памеры 20%. Дэбют прыйшоўся ў матчы супраць альбанскага клюбу «Бэса» ў Лізе Эўропы, які скончыўся перамогай грэкаў зь лікам 5:0.

### «Рома»
30 жніўня 2014 году Алебас афіцыйна стаў гульцом «Ромы», якая выклала за футбаліста 1 млн эўра і магчымую суму ў 500 тысячаў эўра як бонусы. Хасэ падпісаў з камандай кантракт на 3 гады.

## Міжнародная кар’ера
Атрымаўшы грамадзянства Грэцыі ў 2010 годзе, Алебас стаў кандыдатам у зборную гэтай краіны па футболе. Трэнэр Фэрнанду Сантуш выклікаў гульца на матчы супраць зборных Расеі й Румыніі, і Хасэ дэбютаваў 11 лістапада 2011 году ў матчы супраць зборнай Расеі, які скончыўся зь лікам 1:1.

## Дасягненьні
**«Алімпіякос»**:
* Чэмпіён Грэцыі: 2011, 2012, 2013, 2014, 2021
* Уладальнік Кубка Грэцыі: 2012, 2013

## Сям’я
Бацька Алебаса зьяўляецца этнічынм грэкам, маці — уругвайка.

## Крыніцы

## Вонкавыя спасылкі
* Профіль на афіцыйным сайце «Мюнхэн-1860»
* Профіль на сайце fussballdaten.de

Катэгорыя:Грэцкія футбалісты
Тэадор Гэбрэ Сэласіе

**Тэадор Гэбрэ Сэласіе** (;  24 сьнежня 1986 году, Тршэбіч, Чэхаславаччына) — колішні чэскі футбаліст этыёпскага паходжаньня, абаронца. Прыцягваўся да матчаў нацыянальнай зборнай Чэхіі.

## Кар’ера
### Раньнія гады
Тэадор нарадзіўся ў горадзе Тршэбіч, аднак пачаў займацца футболам у горадзе Велке-Мэзыржычы, у аднайменным клюбе ў 1992 годзе. У 1998 годзе ён пераехаў у Іглаву, дзе працягнуў футбольнае навучаньне ў камандзе «Высачына». У 2005 годзе быў аддадзены ў арэнду ў «Велке-Мэзыржычы», а ў 2006 годзе вярнуўся назад у «Высачыну», за якую яшчэ на працягу двух сэзонаў выступаў у другой чэскай лізе.

### «Славія»
Восеньню 2007 году Гэбрэ Сэласіе падпісаў чатырохгадовы кантракт з праскай «Славіяй». Дэбютаваў у чэмпіянаце 19 кастрычніка, у матчы супраць пльзенскай «Вікторыі» (0:3). Паводле вынікаў сэзона 2007—2008 гадоў разам са «Славіяй» стаў чэмпіёнам Чэхіі.

### «Слован»
У пачатку восені 2008 году Тэадор заключыў кантракт са «Слованам». У камандзе дэбютаваў 21 верасьня, у гульні супраць праскага «Багеміянса» (0:2). 2 лістапада ў матчы супраць «Млады Болеслаў» (3:3), забіў свой першы гол у складзе «Словану». У сэзоне 2011—2012 гадоў Тэадор разам са «Слованам» стаў пераможцам Гамбрынус Лігі.

### «Вэрдэр»
Пасьля ўдалага выступу на чэмпіянаце Эўропы 2012 году ў склазе зборнай Гэбрэ Сэласіе быў падпісаны 22 чэрвеня «Вэрдэрам», склаўшы з брэмэнскім клюбам чатырохгадовы кантракт.

## Міжнародная кар’ера
У траўні 2011 году быў запрошаны Міхалам Білекам у нацыянальную зборную Чэхіі, у складзе якой дэбютаваў 4 чэрвеня, у гульні супраць зборнай Пэру (0:0). 29 траўня 2012 году Тэадор трапіў у канчатковы сьпіс гульцоў, якія паехалі ў складзе чэскай зборнай на чэмпіянат Эўропы 2012 году.

Гэбрэ Сэласіе зьяўляецца першым цёмнаскурым футбалістам у гісторыі нацыянальнай зборнай Чэхіі.

## Дасягненьні
**«Славія»**:
* Чэмпіён Чэхіі: 2008

**«Слован»**:
* Чэмпіён Чэхіі: 2012

## Асабістае жыцьцё
Бацька, Хамола Гэбрэ Сэласіе, прыехаў у Чэхаславаччыну з Этыёпіі працаваць лекарам яшчэ падчас камуністычнага панаваньня. Маці Тэадора клічуць Янай, і яна зьяўляецца этнічнай чэшкай. У Тэадора таксама ёсьць малодшая сястра Ганна, якая гуляе ў нацыянальнай жаночай зборнай Чэхіі па гандболе.

## Крыніцы

## Вонкавыя спасылкі
* Профіль на афіцыйным сайце «Славіі»
* Профіль на сайце transfermarkt.co.uk
* Профіль на сайце sports.ru

Катэгорыя:Чэскія футбалісты
Крыс Пайн

**Крыс Пайн** (; нар. 26 жніўня 1980, Лос-Анджэлес, Каліфорнія, ЗША) — амэрыканскі актор.

Катэгорыя:Акторы ЗША
Катэгорыя:Нарадзіліся ў Лос-Анджэлесе
Тым Візэ

**Тым Візэ** (;  17 сьнежня 1981 году, Бэргіш-Глядбах, Нямеччына) — нямецкі футбаліст, брамнік. За нацыянальную зборную Нямеччыны правёў 6 матчаў.

## Кар’ера
### Раньнія гады
Тым зьяўляецца выхаванцам левэркузэнскага «Баеру», ён 10 гадоў выступаў за дзіцячыя й моладзевыя каманды гэтага клюбу. У дарослым футболе дэбютаваў у 2000 годзе ў складзе «Фартуны» з Кёльну, у трэцім нямецкім дывізіёне.

### «Кайзэрсьляўтэрн»
У ходзе зімовага трансфэрнага акна сэзону 2001—2002 гадоў перайшоў у клюб найвышэйшага дывізіёну «Кайзэрсьляўтэрн», дзе спачатку гуляў за дублюючы склад у трэцім дывізіёне. Першапачаткова Візэ быў трэцім брамнікам пасьля Георга Коха й Романа Вайдэнфэлера. Пасьля трансфэру Вайдэнфэлера ў дортмундзкую «Барусію» пачалася барацьба паміж Візэ й Кохам за права быць асноўным галкіпэрам каманды; Тым дэбютаваў у Бундэсьлізе ў пачатку сэзона 2002—2003 гадоў, але, прапусьціўшы ў двух матчах чатыры мячы, ізноў саступіў месца Коху. Пасьля зімовага перапынку Візэ ўсё ж стаў асноўным галкіпэрам каманды й быў прызнаны адным з самых таленавітых маладых брамнікаў Бундэсьлігі. Візэ быў асноўным брамнікам клюбу ў сэзоне 2003—2004 гадоў, прапусьціўшы толькі два матчы (з-за чырвоных картак). Тым заставаўся асноўным брамнікам «Кайзэрсьляўтэрна» да канца лістапада 2004 году, калі саступіў сваё месца вэтэрану Томасу Эрнсту.

### «Вэрдэр»
Візэ пераехаў у Брэмэн ў 2005 годзе, меў магчымасьць выцесьніць з асноўнага складу пастарэлага Андрэаса Райнке, але парваў крыжападобныя зьвязкі й цалкам прапусьціў першую палову сэзона. Дэбютаваў у Бундэсьлізе у складзе «Вэрдэра» ў гасьцявым матчы супраць «Штутгарту» ў лютым 2006 году, пасьля сур’ёзнай траўмы Райнке, і затым заставаўся асноўным брамнікам да канца сэзона 2005—2006 гадоў.

### «Гофэнгайм»
2 траўня 2012 году Тым Візэ падпісаў кантракт з «Гофэнгаймам», якому ён дастаўся бескаштоўна, таму што ягоны кантракт з «Вэрдэрам» сканчаўся ўлетку 2012 году.

## Міжнародная кар’ера
Тым Візэ дэбютаваў у складзе зборнай Нямеччыны 19 лістапада 2008 году ў матчы супраць зборнай Ангельшчыны (1:2), замяніўшы ў перапынку Рэнэ Адлера, на 84-й хвіліне таго матчу прапусьціў вырашальны гол ад Джона Тэры.

## Дасягненьні
### Клюбныя
**«Вэрдэр»**:
* Уладальнік Кубка Нямеччыны: 2009
* Уладальнік Супэркубка Нямеччыны: 2009
* Уладальнік Кубка Нямецкай лігі: 2006

### Міжнародныя
**Нямеччына**:
* Бронзавы прызэр чэмпіяната сьвету: 2010

## Крыніцы

## Вонкавыя спасылкі
* Афіцыйны сайт
* Профіль на афіцыйным сайце «Вэрдэру»
* Профіль на сайце transfermarkt.de

Катэгорыя:Нямецкія футбалісты
Андрэ Шурле

**А́ндрэ Шу́рле** (;  6 лістапада 1990 году, Людвігсгафэн-ам-Райн, Нямеччына) — былы нямецкі футбаліст, нападнік. На сваім рахунку мае выступы ў складзе нацыянальнай зборнай Нямеччыны.

## Кар’ера
### «Майнц 05»
Упершыню выйшаў на поле ў якасьці гульца асноўнай каманды «Майнц 05» 8 жніўня 2009 году ў матчы супраць «Баеру», які скончыўся зь лікам 2:2. Свае першыя два галы забіў 19 верасьня таго ж году ў матчы супраць «Бохуму». Дзякуючы дублю Шурле «Майнц», прайграючы па ходу матча 1:2, атрымаў перамогу зь лікам 3:2. Крыху пазьней на тым жа тыдні Шурле падпісаў прафэсійны кантракт з клюбам. Паводле выніках таго сэзона ён забіў 5 галоў і аддаў 3 галявыя перадачы.

### «Баер»
У верасьні 2010 году Шурле падпісаў зь левэркузэнскім «Баерам» дамову тэрмінам да 30 ліпеня 2016 году. Сума трансфэру склала каля 8 млн эўра.

### «Чэлсі»

18 красавіка 2013 году было абвешчана, што дырэктар «Баеру» Рудзі Фёлер паехаў у Лёндан, каб правесьці перамовы з «Чэлсі» на трансфэр Шурле, аднак сума пераходу яшчэ не была ўзгоднена. 13 чэрвеня 2013 году «Чэлсі» пацьвердзіў, што яны дасягнулі пагадненьня зь Леверкузэнам да пераходу Андрэ.

18 жніўня 2013 году Шурле дэбютаваў у складзе «Чэлсі», выйшаўшы на 67-й хвіліне на зьмену Кевіну дэ Бройнэ ў матчы Прэм’ер-Лігі супраць «Гал Сіці», які скончыўся зь лікам 2:0 на карысьць лёнданцаў. Першы гол гульца за новую каманду прыйшоўся на хатнюю перамогу 2:1 над «Манчэстэр Сіці» 27 кастрычніка 2013 году.

1 сакавіка 2014 году Шурле забіў свой першы хет-трык у ангельскім клюбе, у выязным матчы супраць «Фулгэму», які скончыўся зь лікам 1:3. Падчас сваёй кар’еры ў лёнданскім клюбе Андрэ амаль заўсёды пачанаў матч з лаўцы запасных гульцоў.

### «Вольфсбург»
2 лютага 2015 году Шурле быў прадстаўлены як навак клюбу «Вольфсбург», які на той момант займаў 2 радок у чэмпіянаце Нямеччыны. Паводле зьвестак сума трансфэру склала 22 мільёнаў фунтаў стэрлінгаў.

## Міжнародная кар’ера
У лістападзе 2010 году Шурле быў прызваны ў склад нацыянальнай зборнай Нямеччыны. Дэбютаваў у таварыскім матчы супраць зборнай Швэцыі, выйшаўшына замену на 79-й хвіліне. Андрэ Шурле й Марыё Гёцэ зьяўляюцца першымі гульцамі нацыянальнай, якія нарадзіліся ўжо ў аб’яднанай Нямеччыне. На чэмпіянаце сьвету 2014 году Андрэ зрабіў галявую перадачу на Марыё Гёцэ, які забіў пераможны гол у браму аргентынскага брамніка Сэрхіё Рамэра ў фінальным матчы турніры.

## Дасягненьні
**«Чэлсі»**:
* Чэмпіён Ангельшчыны: 2015

**«Вольфсбург»**:
* Уладальнік Кубка Нямеччыны: 2015
* Уладальнік Супэркубка Нямеччыны: 2015

**«Барусія»**:
* Уладальнік Кубка Нямеччыны: 2017

**Нямеччына**:
* Чэмпіён сьвету: 2014

## Крыніцы

## Вонкавыя спасылкі
* Афіцыйны сайт
* Профіль на сайце transfermarkt.de
* Профіль на сайце fussballdaten.de

Катэгорыя:Нямецкія футбалісты
Катэгорыя:Чэмпіёны сьвету па футболе
Мэсут Эзіль

**Мэсу́т Эзі́ль** (;  15 кастрычніка 1988 году, Гельзэнкірхэн, Нямеччына) — колішні нямецкі футбаліст турэцкага паходжаньня, паўабаронца. Гулец нацыянальнай зборнай Нямеччыны. Чэмпіён сьвету 2014 году.

## Кар’ера
### «Шальке 04»
Мэсут пачаў сваю прафэсійную кар’еру ў клюбе «Шальке-04», падпісаўшы свой ​​першы кантракт у 2005 годзе. Упершыню ў складзе «Шальке» ён выйшаў у матчах Кубка лігі супраць «Баера» й «Баварыі», у якіх замяніў асноўнага плэймэйкера каманды Лінкальна.

### «Вэрдэр»
31 студзеня 2008 году падпісаў кантракт з клюбам «Вэрдэр».

### «Рэал Мадрыд»
17 жніўня 2010 году было абвешчана аб пераходзе Эзіля ў гішпанскі клюб «Рэал Мадрыд». 29 жніўня 2010 году Эзіль дэбютаваў за «Рэал» у выязным матчы супраць «Мальёркі», выйшаўшы на замену на 59-й хвіліне замест Сэрхіё Каналеса, матч скончыўся зь лікам 0:0. Свой першы гол за «Рэал» Мэсут забіў 3 кастрычніка 2010 году ў матчы супраць «Дэпартыва», які скончыўся зь лікам 6:1.

### «Арсэнал»
2 верасьня 2013 году Эзіль пагадзіўся далучыцца да ангельскага клюбу «Арсэнал». Сума трансфэру й тэрмін дзеяньня кантракту з «кананірамі»  не былі агучаны, але, як мяркуецца, угода абышлася лёнданцам у 42,5 млн фунтаў стэрлінгаў, а кантракт разьлічаны на пяць гадоў. Такім чынам, гэты транфэр ёсьць самым дарагім трансфэрам нямецкага футбаліста за гісторыю.

Эзіль дэбютаваў у складзе «Арсэналу» ў гасьцявым матчы супраць «Сандэрлэнду» 14 верасьня 2013 году. Ён асыставаў Аліўе Жыру, калі той забіў гол на 11-й хвіліне матчу, «Арсэнал» у той дзень сьвяткаваў перамогу зь лікам 3:1. Праз тры дні пасьля гэтага Мэсут апрануў кашулю «кананіраў» у матчы Лігі чэмпіёнаў супраць «Марсэлю». Пасьля трох тыдняў пасьля свайго дэбюту ў «Арсэнале», паўабаронца ўпершыню выйшаў у хатнім матчы клюбу супраць «Сток Сіці» (3:1). Эзіль прымаў удзел ва ўсіх трох галах. Свой першы мяч у складзе новага клюбу Мэсут забіў бліскучым ударам пасьля перадачы Аарана Рэмсі ў матчы Лігі чэмпіёнаў супраць «Напалі» (2:0).

## Міжнародная кар’ера
5 лютага 2009 году Мэсут атрымаў свой ​​першы выклік у нацыянальную зборную Нямеччыны. На чэмпіянаце сьвету 2010 года ў ПАР ён вывеў зборную Нямеччыны ў плэй-оф, забіўшы гол у браму зборнай Ганы. На чэмпіянаце сьвету ў ПАР быў уключаны ў сымбалічную зборную турніру, а таксама намінаваны на званьне лепшага гульца чэмпіянату сьвету. У кваліфікацыі да чэмпіянату сьвету 2014 году Мэсут забіў 8 галоў і разам з камандаў адправіўся на фінальны турнір у Бразылію, дзе стаў чэмпіёнам сьвету.

## Дасягненьні
**«Вэрдэр»**:
* Уладальнік Кубка Нямеччыны: 2009

**«Рэал» Мадрыд**:
* Чэмпіён Гішпаніі: 2012
* Уладальнік Кубка Гішпаніі: 2011
* Уладальнік Супэркубка Гішпаніі: 2012

**«Арсэнал»**:
* Уладальнік Кубка Ангельшчыны: 2014, 2015, 2017
* Уладальнік Супэркубка Ангельшчыны: 2015

**Нямеччына**:
* Чэмпіён сьвету: 2014

## Крыніцы

## Вонкавыя спасылкі
* Афіцыйны сайт
* Профіль на сайце transfermarkt.de
* Профіль на сайце kicker.de
* Статыстыка на National Football Teams
* Профіль на сайце ФІФА

Катэгорыя:Нямецкія футбалісты
Катэгорыя:Чэмпіёны сьвету па футболе
Марсэль Шмэльцэр

**Марсэль Шмэльцэр** (;  22 студзеня 1988 году, Магдэбург, НДР) — былы нямецкі футбаліст, абаронца. Часам прыцягваўся да матчаў нацыянальнай зборнай Нямеччыны, разам зь якой браў удзел у чэмпіянаце Эўропы 2012 году.

## Кар’ера
### Раньнія гады
Марсэль пачынаў займацца футболам у сваім родным горадзе Магдэбургу, трэніраваўся спачатку ў «Фартуне», а затым і ў аднайменным клюбе «Магдэбург».

### «Барусія»
У 17 гадоў яго заўважыла дортмундзкая «Барусія» й запрасіла ў моладзевую каманду. У 2008 годзе падпісаў прафэсійны кантракт з «Барусіяй». 16 жніўня 2008 году дэбютаваў у Бундэсьлізе, згуляўшы ў выязным матчы першага туру супраць левэркузэнскага «Баеру», які скончыўся перамогай дортмундцаў зь лікам 3:2. Марсэль зьявіўся на поле на 78-й хвіліне, замяніўшы Дэдэ.

## Міжнародная кар’ера
Дэбютаваў у складзе зборнай Нямеччыны 17 лістапада 2010 году ў таварыскай гульні супраць зборнай Швэцыі ў Гётэборгу (0:0). Акрамя яго ў матчы ўдзельнічалі ягоныя напарнікі па «Барусіі» Матс Гумэльс, Марыё Гёцэ й Кевін Гроскройц.

## Дасягненьні
**«Барусія»**:
* Чэмпіён Нямеччыны: 2011, 2012
* Уладальнік Кубка Нямеччыны: 2012, 2017, 2021
* Уладальнік Супэркубка Нямеччыны: 2013, 2014, 2019

## Крыніцы

## Вонкавыя спасылкі
* Афіцыйны сайт
* Профіль на афіцыйным сайце «Барусіі»
* 

Катэгорыя:Нямецкія футбалісты
Язэп Дудзінскі

**Язэ́п Анто́навіч Дудзі́нскі** (22 красавіка 1886, Ружаны, Расейская імпэрыя — 28 кастрычніка 1917, Масква, Савецкая Расея) — удзельнік рэвалюцыйнага руху на Ружаншчыне,  ў кастрычніку 1917 року.

## Жыцьцяпіс
Нарадзіўся ў мястэчку Ружаны Слонімскага павету Гарадзенскай губэрні ў беднай сям’і беларускага селяніна. Працаваў на гарбарні.

Далучыўся да рэвалюцыйнага руху, распаўсюджваў падпольную літаратуру і ўлёткі. У траўні 1905 моладзевая ячэйка Ружанскай падпольнай рэвалюцыйнай арганізацыі, створаная Язэпам Дудзінскім, напала на валасную ўправу ў мястэчку Лыскаве для выйманьня грошай і дакумэнтаў. Шматлікія ўдзельнікі гэтай акцыі неўзабаве былі арыштаваныя жандармэрыяй, аднак Язэп здолеў схавацца ў Ружанскай пушчы. У кастрычніку з дапамогай баранавіцкіх чыгуначнікаў ён выехаў за межы Гарадзенскай губэрні і пасяліўся ў Маскве, дзе працаваў вагонаважатым. Ужо ў сьнежні 1905 року браў удзел у паўстаньні на Чырвонай Прэсьні.

З пачаткам Першай сусьветнай вайны мабілізаваны, аднак прызнаны непрыдатным да страявой службы і накіраваны ў арсэнальную каманду 56-га пяхотнага запаснога палку маскоўскага Крамля. Выконваў даручэньні бальшавіцкага цэнтру, распаўсюджваў улёткі ў Пакроўскіх казармах.

Пасьля Кастрычніцкага перавароту 1917 року забясьпечваў ахову Крамля. 28 кастрычніка 1917 быў забіты ў баі зь юнкерамі. Ягонае цела, праколатае штыхамі, знайшла стрыечная сястра С. Ф. Кацінас у анатамічным тэатры ўнівэрсытэту, куды звозілі забітых.

Пахаваны ля Нікольскае вежы Крамлёўскае сьцяны. Агулам на братэрскай магіле выграваваныя 23 прозьвішчы забітых 28 кастрычніка крамлёўцаў, аднак вядомая біяграфія толькі Язэпа Дудзінскага.

## Глядзіце таксама
* Рэвалюцыя 1905—1907 гадоў на Пружаншчыне

## Крыніцы

## Літаратура
* 
* М. П. Клімец. 

Катэгорыя:Бальшавікі
Катэгорыя:Удзельнікі рэвалюцыі 1905—1907 гадоў
Ванелевіцкі сельсавет

**Ване́левіцкі сельсавет** — былая адміністрацыйна-тэрытарыяльная адзінка ў складзе Капыльскага раёну Менскай вобласьці. Адміністрацыйны цэнтар — вёска Ванелевічы.

## Гісторыя
20 жніўня 1924 году створаны Евангелевіцкі сельсавет у складзе Капыльскага раёну Слуцкай акругі з цэнтрам у вёсцы Евангелевічы. У 1929 годзе Евангелевічы перайменаваны ў Ванелевічы. У сувязі з гэтым сельсавет быў перайменаваны ў Ванелевіцкі з цэнтрам у вёсцы Доктаравічы. 16 ліпеня 1954 году цэнтар сельсавету перанесены ў вёску Ванелевічы.

24 траўня 1960 году сельсавет перайменаваны ў Доктаравіцкі з цэнтрам у вёсцы Доктаравічы.

## Літаратура
*  С. 105
*  С. 148, 166

Катэгорыя:Былыя сельсаветы Капыльскага раёну
Катэгорыя:Сельсаветы, створаныя ў 1929 годзе
Катэгорыя:Сельсаветы, скасаваныя ў 1960 годзе
Прускі сельсавет

**Пру́скі сельсавет** — былая адміністрацыйна-тэрытарыяльная адзінка ў складзе Капыльскага раёну Менскай вобласьці. Адміністрацыйны цэнтар — вёска Цімкавічы.

## Гісторыя
24 верасьня 1926 году створаны ў складзе Капыльскага раёну Слуцкай акругі з цэнтрам у мястэчку Цімкавічы. У 1938 годзе мястэчка стала вёскай.

16 ліпеня 1954 году сельсавет скасаваны, населеныя пункты перададзены Цімкавіцкаму сельсавету.

## Літаратура
*  С. 105
*  С. 157

Катэгорыя:Былыя сельсаветы Капыльскага раёну
Катэгорыя:Сельсаветы, створаныя ў 1926 годзе
Катэгорыя:Сельсаветы, скасаваныя ў 1954 годзе
Ланцуцкі нацыянальны польскі сельсавет

**Ланцуцкі нацыянальны польскі сельсавет** — былая адміністрацыйна-тэрытарыяльная адзінка ў складзе Капыльскага раёну Менскай вобласьці.

## Гісторыя
У траўні 1925 году створаны ў складзе Капыльскага раёну як першы польскі сельсавет. Назва паходзіць ад польскага камуністычнага дзяяча. Віньніцкаму старая назва адміністрацыйнага цэнтру невядомая.

14 жніўня 1937 году сельсавет скасаваны, населеныя пункты перададзены Капыльскаму сельсавету.

## Крыніцы

## Літаратура
*  С. 239

Катэгорыя:Былыя сельсаветы Капыльскага раёну
Катэгорыя:Нацыянальныя польскія сельсаветы БССР
Катэгорыя:Палякі на Беларусі
Катэгорыя:Сельсаветы, створаныя ў 1925 годзе
Катэгорыя:Сельсаветы, скасаваныя ў 1937 годзе
Вызьненскі сельсавет (Вызьненскі раён)

**Вы́зьненскі сельсавет** (афіцыйная назва — *Чырвонаслабадзкі́ сельсавет*) — былая адміністрацыйна-тэрытарыяльная адзінка ў складзе Вызьненскага раёну Слуцкай акругі. Адміністрацыйны цэнтар — мястэчка Вызна (Чырвоная Слабада).

## Гісторыя
20 жніўня 1924 году створаны ў складзе Вызьненскага раёну Слуцкай (з 9 чэрвеня 1927 году да 26 ліпеня 1930 году — Бабруйскай, з 21 чэрвеня 1935 году — Слуцкай) акругі. 15 ліпеня 1935 году сельсавет скасаваны ў сувязі з утварэньнем Вызьненскага местачковага савету.

## Заўвагі

## Літаратура
*  С. 288—290

Катэгорыя:Былыя сельсаветы Вызьненскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1935 годзе
Бялевічы

Назву **Бялевічы** маюць:

## Населеныя пункты
### [[Беларусь]]
* Бялевічы — вёска ў Слуцкім раёне Менскай вобласьці Беларусі
* Бялевічы — вёска ў Беластоцкім павеце Падляскага ваяводзтва Польшчы

## Глядзіце таксама
* Белевічы
Бялевіцкі сельсавет

**Бяле́віцкі сельсавет** — былая адміністрацыйна-тэрытарыяльная адзінка ў складзе Вызьненскага раёну Менскай вобласьці. Адміністрацыйны цэнтар — вёска Бялевічы.

## Гісторыя
20 жніўня 1924 году створаны ў складзе Вызьненскага раёну Слуцкай акругі.

16 ліпеня 1954 году сельсавет скасаваны.

## Населеныя пункты
* 1 студзеня 1947 году — 6

## Крыніцы

## Літаратура
*  С. 175

Катэгорыя:Былыя сельсаветы Вызьненскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1954 годзе
Старчыцкі сельсавет

**Ста́рчыцкі сельсаве́т** (з 1938 году — *Акця́барскі сельсавет*) — адміністрацыйна-тэрытарыяльная адзінка ў складзе Салігорскага раёну Менскай вобласьці. Адміністрацыйны цэнтар — вёска Старчыцы (Акцябар).

## Гісторыя
20 жніўня 1924 году створаны ў складзе Вызьненскага раёну Слуцкай акругі. 27 лютага 1938 году сельсавет перайменаваны ў Акцябарскі ў сувязі з перайменаваньнем вёскі Старчыцы ў Акцябар. 8 жніўня 1959 году раён скасаваны, сельсавет далучаны да Старобінскага раёну. 25 сьнежня 1962 году раён скасаваны, сельсавет далучаны да Любанскага раёну. 6 студзеня 1965 году сельсавет далучаны да Салігорскага раёну.

## Населеныя пункты
* 1 студзеня 1947 году — 14

## Крыніцы

## Літаратура
*  С. 213, 411
*  С. 175


Катэгорыя:Адміністрацыйна-тэрытарыяльны падзел Салігорскага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1924 годзе
Жываглодавіцкі сельсавет

**Жывагло́давіцкі сельсавет** (з 1964 году — *Першама́йскі сельсавет*) — былая адміністрацыйна-тэрытарыяльная адзінка ў складзе Салігорскага раёну Менскай вобласьці. Адміністрацыйны цэнтар — вёска Жываглодавічы.

## Гісторыя
20 жніўня 1924 году створаны ў складзе Чырвонаслабодзкага (з 8 жніўня 1959 году — Старобінскага, з 25 сьнежня 1962 году — Любанскага, з 6 студзеня 1965 году — Салігорскага) раёну Слуцкай (з 9 чэрвеня 1927 году да 26 ліпеня 1930 году — Бабруйскай, з 21 чэрвеня 1935 году — Слуцкай) акругі, з 20 лютага 1938 году — Менскай (з 20 верасьня 1944 году — Бабруйскай, з 8 студзеня 1954 году — Менскай) вобласьці.

28 жніўня 1964 году вёска Жываглодавічы перайменаваная ў Першамайск. У сувязі з гэтым сельсавет перайменаваны ў Першамайскі.

25 красавіка 2006 году сельсавет ліквідаваны, усе населеныя пункты — Белае Балота, Вішнёўка, Вялікая Альшанка, Гарохаўцы, Дошнава, Дубраўка, Жываглодавічы, Камсамольскі, Малая Альшанка, Навінкі, Падазернае,  Язьвіны — перададзеныя ў склад Чырвонаслабодзкага пасялковага савету.

## Населеныя пункты
* 1 студзеня 1947 году — 20
* 1 студзеня 1986 году — 15

## Крыніцы

## Літаратура
*  С. 263—264
*  С. 213, 411
*  С. 175

Катэгорыя:Былыя сельсаветы Салігорскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 2006 годзе
Замагільскі сельсавет

**Замагі́льскі сельсавет** — былая адміністрацыйна-тэрытарыяльная адзінка ў складзе Старобінскага раёну Менскай вобласьці. Адміністрацыйны цэнтар — вёска Замагільле.

## Гісторыя
20 жніўня 1924 року створаны ў складзе Чырвонаслабодзкага раёну Слуцкай акругі. 8 жніўня 1959 року раён скасаваны, сельсавет далучаны да Старобінскага раёну.

## Населеныя пункты
* 1 студзеня 1947 году — 8

## Літаратура
*  С. 175
*  С. 44

Катэгорыя:Былыя сельсаветы Старобінскага раёну
Катэгорыя:Сельсаветы, створаныя ў 1924 годзе
Танежыцкі сельсавет

**Тане́жыцкі сельсавет** — былая адміністрацыйна-тэрытарыяльная адзінка ў складзе Слуцкага раёну Менскай вобласьці. Адміністрацыйны цэнтар — вёска Танежыцы.

## Гісторыя
20 жніўня 1924 году створаны Чапліцкі сельсавет у складзе Чырвонаслабодзкага раёну Слуцкай акругі. 16 ліпеня 1954 году сельсавет перайменаваны ў Танежыцкі.

8 жніўня 1959 году раён скасаваны, сельсавет далучаны да Слуцкага раёну.

## Літаратура
*  С. 175

Катэгорыя:Былыя сельсаветы Слуцкага раёну
Катэгорыя:Сельсаветы, створаныя ў 1954 годзе
Тэйлар Лотнэр

**Тэйлар Лотнэр**(  году, Мічыган, ЗША) — амэрыканскі актор.

## Крыніцы

## Вонкавыя спасылкі

Катэгорыя:Нарадзіліся ў Мічыгане
Катэгорыя:Акторы ЗША
Баброўскі

Назву **Баброўскі** маюць:

## Асобы
**Бабро́ўскі** — прозьвішча. Носьбіты:

* Міхал Баброўскі — беларускі славіст і арыенталіст, доктар тэалёгіі
* Павал Баброўскі — расейскі генэрал, юрыст, гісторык, этнограф. Пляменьнік Міхала Баброўскага

## Геаграфічныя назвы
* Баброўскі — пасёлак у Чачэрскім раёне Гомельскай вобласьці
* Баброўскі раён — адміністрацыйна-тэрытарыяльная адзінка
* Баброўскі сельсавет — адміністрацыйна-тэрытарыяльная адзінка

## Глядзіце таксама
* Бабёр
* Бабраняты
* Бабраўнікі
* Баброва
* Бабровічы
* Баброўнікі
* Баброўня
* Баброўцы
* Баброўшчына
* Бабруйск
* Бабры
* Бобр
Сальваторэ Сырыгу

**Сальвато́рэ Сы́рыгу** (;  12 студзеня 1987 году, Нуора, Італія) — італьянскі футбаліст, брамнік. Колішні гулец нацыянальнай зборнай Італіі.

## Кар’ера
Сальваторэ Сырыгу пачаў кар’еру ў моладзевых камандах «Росада» й «Сынісколя», адкуль перайшоў у іншы моладзевы клюб, «Пуры й Форт». У 2002 годзе Сырыгу прайшоў прагляд у «Кальяры», але ўжо праз тыдзень ён быў «забракаваны». У тым жа годзе ён прайшоў прагляд у «Вэнэцыі», і застаўся ў клюбе да 2005 году, выступаючы за моладзевы склад каманды. 22 жніўня 2004 году пасьля матчу Кубка Італіі супраць «Трыестыны» ў крыві Сырыгу быў знойдзены тэстастэрон-эпітэстастэрон са значэньнем 6, пры норме ў адну адзінку, за гэта галкіпэр мог быць дыскваліфікаваны на 8 месяцаў, чаго аднак ня здарылася з-за аналізу ягонай генэтычнай будовы цела.

### «Палерма»
У 2005 годзе Сырыгу перайшоў у «Палерма», стаўшы асноўным брамнікам моладзевага складу каманды й трэцім галкіпэрам асновы клюбу. 8 лістапада 2006 году ён дэбютаваў у складзе «расанэра» ў матчы Кубка Італіі супраць «Сампдорыі» (1:0). Наступныя два гады правёў у арэндах у італьянскіх клюбаў.

У 2009 годзе Сырыгу вярнуўся ў «Палерма» на ролю зьменшчыка асноўнага брамніка каманды, Рубіньнё. Пасьля некалькіх няўдалых матчаў бразыльца, у склад быў пастаўлены Сырыгу. Ён дэбютаваў у Сэрыі А ў матчы супраць «Ляцыё» (1:1), некалькі разоў выратаваўшы сваю каманду. У наступнай гульні супраць «Ювэнтусу» (2:0), ён выступіў беспамылкова. Пасьля гэтых матчаў Сырыгу цьвёрда стаў галкіпэрам нумар адзін у камандзе й працягнуў кантракт з клюбам да 2015 году з штогадовай заработнай платай у 135 тыс. эўра. У чэрвені 2011 году Сырыгу выказаў жаданьне застацца ў складзе «Палерма».

### «Пары Сэн-Жэрмэн»
28 ліпеня 2011 году гулец падпісаў кантракт з францускім клюбам «Пары Сэн-Жэрмэн» тэрмінам на 4 гады.

## Міжнародная кар’ера
28 лютага 2010 году Сырыгу быў выкліканы ў склад нацыянальнай зборнай Італіі на матч супраць зборнай Камэруну. Усю гульню Сальваторэ правёў на лаве запасных. Першы матч за нацыянальную зборную згуляў 10 жніўня 2010 году супраць зборнай Кот д’Івуару (0:1).

## Дасягненьні
**«Пары Сэн-Жэрмэн»**:
* Чэмпіён Францыі: 2013, 2014, 2015, 2016
* Уладальнік Кубка Францыі: 2015, 2016
* Уладальнік Кубка францускай лігі: 2014, 2015, 2016
* Уладальнік Супэркубка Францыі: 2013, 2014, 2015, 2016

## Крыніцы

## Вонкавыя спасылкі
* Профіль на афіцыйным сайце «Пары Сэн-Жэрмэн»
* Профіль на сайце gazzetta.it

Катэгорыя:Італьянскія футбалісты
Морган Дэ Санктыс

**Морган Дэ Санктыс** (;  26 сакавіка 1977 году, Гуард’ягрэле, Італія) — італьянскі футбаліст, брамнік. У 2005—2012 гадах гулец нацыянальнай зборнай Італіі.

## Кар’ера
### Клюбная
Адгуляўшы тры гады ў «Пэскары» ў Сэрыі B, Морган перайшоў у «Ювэнтус». Там ён правёў два сэзоны на лаўцы запасных, пасьля чаго адправіўся ва «Ўдынэзэ» ў 1999 годзе. Правёўшы тры сэзоны ў якасьці другога брамніка пасьля Люіджы Турчы, яму нарэшце, удалося загуляць у сэзоне 2002—2003 гадоў. У ліпені 2007 году ён скасаваў кантракт з «Удынэзэ» й перайшоў у гішпанскую «Сэвільлю». На сэзон 2008—2009 гадоў яго арандаваў турэцкі «Галатасарай». Ён адгуляў усе матчы ў чэмпіянаце Турэччыны, Лізе чэмпіёнаў і Кубку УЭФА за стамбульскі клюб. Улетку 2009 году «Напалі» набыў Дэ Санктыса ў «Сэвільлі» за 1,5 млн эўра. Галкіпэр падпісаў з нэапалітанцамі чатырохгадовы кантракт.

### Міжнародная
Дэ Санктыс дэбютаваў у зборнай Італіі 30 сакавіка 2005 году ў таварыскім матчы супраць зборнай Ісьляндыі.

## Дасягненьні
**Галатасарай**
* Уладальнік Супэркубка Турэччыны: 2008

**Напалі**
* Уладальнік Кубка Італіі: 2012

## Крыніцы

## Вонкавыя спасылкі
* Профіль на афіцыйным сайце «Напалі»
* Профіль на сайце transfermarkt.de

Катэгорыя:Італьянскія футбалісты
Катэгорыя:Італьянскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2000 году
Лістападавіцкі сельсавет

**Лістапа́давіцкі сельсаве́т** — былая адміністрацыйна-тэрытарыяльная адзінка ў складзе Старобінскага раёну Менскай вобласьці. Адміністрацыйны цэнтар — вёска Лістападавічы.

## Гісторыя
28 жніўня 1924 году створаны ў складзе Старобінскага раёну Слуцкай акругі.

16 ліпеня 1954 году сельсавет скасаваны, населеныя пункты перададзены Старобінскаму сельсавету.

## Населеныя пункты
* 1 студзеня 1947 году — 5

## Крыніцы

## Літаратура
*  С. 411
*  С. 50

Катэгорыя:Былыя сельсаветы Старобінскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1954 годзе
Вялікая розьніца (Беларусь)

«**Вялікая розьніца**» — парадыйнае шоў тэлеканала «Беларусь-1», беларуская вэрсія праграмы «Вялікая розьніца». Вядуць праграму вядучыя расейскае і ўкраінскае «Вялікае розьніцы» — Іван Ургант і Аляксандар Цэкала.

## Сьпіс выпускаў і пародыі

### 1 выпуск
Выйшаў у этэр 31 сьнежня 2010 году.

Былі спарадаваныя:
* Інфармацыйная праграма «Панарама». Пародыя на вядучую Вольгу Курышка.
* Навагодні тост тэатру «Хрыстафор» (госьць — Яўген Крыжаноўскі).
* Навагодні тост ад Юры Дземідовіча.
* Тэлегульня «Адзін супраць усіх». Пародыя на Георгія і Дзьмітрыя Калдуноў (госьць — Георгі Калдун).
* Саліст групы «Ляпіс Трубяцкой» Сяргей Міхалок на навагоднім дзіцячым ранішніку.
* Навагодні тост ад Уладзімера Ўхцінскага (госьць — Уладзімер Ухцінскі).
* Рэкляма беларускіх тавараў ад сусьветных зоркаў: Тома Круза, Алы Пугачовай, Адрыяна Чэлентана і Юліі Цімашэнка.
* Група «Цягні-Пхай», якія зраўняліся з групаю «Любэ».
* Група «J:МОРС» з працэсам напісаньня песьняў у бібліятэцы (госьць — саліст гэтае групы Ўладзімер Пугач).
* Альмаматары, якія прыйшлі ў Беларусь: Лёва і Шура зь Бі-2, Барыс Маісееў, Сярога, Алёна Сьвірыдава, Анастасія Стоцкая і Юры Антонаў (госьць — Барыс Маісееў).
* Навагодні тост ад доктара Зьмітра Сайкова з пародыяю на песьню «Let’s Get It Started» групы «The Black Eyed Peas».
* Спявак Аляксандар Саладуха (госьць — Аляксандар Саладуха).
* Удзельнікі «Эўрабачаньня-2010» зь Беларусі — група «3+2» з пародыяю на песьню «Buterflies».
* Тэлеперадача «Што? Дзе? Калі?», у якое бралі ўдзел беларускія знакамітасьці. Пародыя на Аляксандра Саладуху, Ірыну Дарафееву і іншых.
* Дуэт Аляксандра Ціхановіча і Ядзьвігі Паплаўскай зь песняю «Завіруха» (госьці — Аляксандар Ціхановіч, Ядзьвіга Паплаўская).
* Навагодні конкурс дзіцячае самадзейнасьці. Пародыя на песьню «Take Me Out» групы «Franz Ferdinand» (госьці — Анатоль Ярмоленка, яго дачка Алеся і яго ўнук Анатоль)
* «Ранішняя раніца» — мікс з ранішніх шоў. Пародыя на Сьвятлану Бароўскую, Люсю Лушчык, Яўгенія Булку і іншых (госьць — Сьвятлана Бароўская).
* Ларыса Грыбалёва, Аляксандар Глеб, Анжаліка Агурбаш, Руслан Аляхно са сваімі моднымі трэндамі (госьць — Ларыса Грыбалёва, Анжаліка Агурбаш і Руслан Аляхно).
* Група «Песьняры» ў поўным складзе (госьці — Ігар Пяня і Валер Дайнэка былі ў студыі, але не запрошаны)

## Вонкавыя спасылкі
* Старонка праграмы на сайце Першага беларускага каналу

Катэгорыя:Тэлеперадачы Беларусі
Катэгорыя:Тэлевізійныя гумарыстычныя праграмы
Дэні Ўэлбэк

**Дэніел Ній Тэкі Мэнса Ўэлбэк** (;  26 лістапада 1990 году, Манчэстэр, Ангельшчына) — ангельскі футбаліст, нападнік клюбу «Брайтан энд Гоўв Альбіён» і нацыянальнай зборнай Ангельшчыны. З-за росту й стылю гульні яго часьцяком параўноўваюць з такімі форвардамі як Эманюэль Адэбаёр і Нванква Кану.

## Кар’ера
### Клюбная
Ўэлбэк нарадзіўся ў Манчэстэры ў сям’і эмігрантаў з Ганы. Яшчэ ў шасьцігадовым узросьце ён быў заўважаны скаўтамі «Манчэстэр Юнайтэд». У сэзоне 2005—2006 гадоў перайшоў у акадэмію «Манчэстэр Юнайтэд». Ягоны дэбютны матч за моладзевы склад «Юнайтэд» адбыўся 8 красавіка 2006 году ў матчы моладзевага чэмпіянату супраць «Сандэрлэнду». У наступным матчы ён выйшаў на замену, а ў астатніх двух гульнях сэзону заставаўся на лаўцы запасных. Ўэлбэк выступаў на высокім узроўні, незважаючы на тое, што быў адным з самых маладых гульцоў у складзе.

Сэзон 2007—2008 гадоў ён пачаў у моладзевай камандзе, але неўзабаве быў пераведзены ў рэзэрвовую каманду «Манчэстэр Юнайтэд», дзе, у асноўным, выходзіў на замену. Затым, у студзені 2008 году, ён быў выкліканы разам з камандай у Саудаўскую Арабію, каб згуляць у разьвітальным матчы Самі аль-Джабэра з клюбу «Аль-Гіляль». У матчы, які адбыўся 21 студзеня 2008 году Ўэлбэк выйшаў на замену Андэрсану на 65-й хвіліне.

25 студзеня 2008 году сэр Алекс Фэрг’юсан паведаміў, што Ўэлбэк атрымае сталы нумар у асноўнай камандзе на сэзон 2008—2009 гадоў. 9 лютага 2008 году на перадматчавай канфэрэнцыі перад гульнёй супраць «Манчэстэр Сіці» Фэрг’юсан сказаў, што Ўэлбэк будзе ўключаны ў склад на матч, але дэбютаваць у Дэні не атрымалася. Дэбют за асноўны склад адбыўся 23 верасьня 2008 году, калі Дэні выйшаў на поле ў стартавым складзе на матч трэцяга раўнду Кубка лігі супраць «Мідлзбра».

11 сьнежня 2009 году Дэні падпісаў новы кантракт з «Манчэстэр Юнайтэд» да чэрвеня 2013 году. 2 верасьня 2014 году Ўэлбэк далучыўся да лёнданскага «Арсэналу», падпісаўшы доўгатэрміновы кантракт з кананірамі за 16 млн фунтаў стэрлінгаў. Пераход адбыўся пасьля таго, як у «Манчэстэр Юнайтэд» прыйшоў калюмбійскі нападнік Радамэль Фалькао, што значна ўзмацніла канкурэнцыю паміж гульцамі нападу ў клюбе.

### Міжнародная
За асноўную зборную Ангельшчыны Дэні дэбютаваў 29 сакавіка 2011 году ў таварыскім матчы супраць зборнай Ганы. Першы гол за зборную забіў у пятай гульні ў браму зборнай Бэльгіі.

## Дасягненьні
**«Манчэстэр Юнайтэд»**:
* Чэмпіён Ангельшчыны: 2013
* Уладальнік Кубка футбольнай лігі: 2009
* Уладальнік Супэркубка Ангельшчыны: 2011, 2013
* Пераможца клюбнага чэмпіянату сьвету: 2008

**«Арсэнал»**:
* Уладальнік Кубка Ангельшчыны: 2015

## Крыніцы

## Вонкавыя спасылкі
* Профіль на афіцыйным сайце «Манчэстэр Юнайтэд»
* Статыстыка на сайце soccerbase.com

Катэгорыя:Ангельскія футбалісты